Dušan Fabian

**Dušan 'Duke' Fabian**, MVDr., PhD. (* 10. november 1975, Košice) je slovenský spisovateľ fantasy a hororovej literatúry a publicista. V jeho doterajšej tvorbe dominujú poviedky, zaraďované väčšinou do žánrov horor a temná fantasy. V roku 2006 publikoval román Invocatio Elementalium.

## Životopis
Dušan Fabian sa narodil 10. novembra 1975 v Košiciach, kde žije dodnes. Vyštudoval veterinárne lekárstvo na Univerzite veterinárneho lekárstva a farmácie v Košiciach. Pracuje ako vedecký výskumník v *Ústave fyziológie hospodárskych zvierat* Slovenskej akadémie vied. Mnohými je označovaný ako slovenský Stephen King.

## Tvorba
Fabian do povedomia čitateľskej verejnosti prenikol poviedkou *"Migréna"*, ktorá vyhrala literárnu súťaž Béla 2001, organizovanú internetovým magazínom Hlboký hrob; zároveň sa dostala do finále súťaže o Cenu Gustáva Reussa a bola zaradená do zborníka *[[Krutohlav 2001]]*.

V tomto a ďalších raných dielach Fabian kombinuje verný opis reálií východného Slovenska s prvkami Lovecraftovského hororu; postup, ktorý neskôr zdokonalil v poviedkach ako *"Tri čierne utorky"* a *"V predvečer prvého mája"* (ohodnotené cenami Béla 2002, resp. Istron 2006), kde sa už k hororu pridávajú aj prvky mestskej či temnej fantasy.

Paralelne s touto líniou tvorby vznikol komediálny hororový cyklus o *nemŕtvom Marvinovi*, pozostávajúci z poviedok *"Ži a nenechaj žiť"*, *"Trampoty jednej mŕtvoly"* a *"Agent jeho veličenstva zasahuje"*.

V roku 2006 Fabian publikoval svoj románový debut, Invocatio Elementalium, paralelne knižne v českom preklade Roberta Pilcha a ako román na pokračovanie v číslach 36 až 39 časopisu Fantázia.
  
## Kritická odozva
V roku 2009 bola v čísle 3 časopisu Fantázia publikovaná negatívna recenzia literárneho kritika Petra F. 'Ria Jílka na román Pestis Draconum, ktorá zároveň rozpútala diskusiu o úrovni slovenskej fantastickej literatúry.

## Dielo
### Poviedky
* „Migréna“, *[[Krutohlav 2001]]*. Bratislava: SSAF, 2001.
* „Ži a nenechaj žiť“, *[[Fantázia (časopis)|Fantázia]]* #22 júl 2002
* „Tri čierne utorky“, *Fantázia* #28 december 2003 a *[[Fantázia - To nejlepší a ještě něco navíc]]*. Praha: Wales, 2007. 
* „V predvečer prvého mája“, *Fantázia* #35 december 2005
* „Cesta k novej identite“, *[[Neželané dedičstvo po neobľúbenom strýkovi]]*. Žilina: Artis Omnis, 2006.
* „Na dne“, *[[Neželané dedičstvo po neobľúbenom strýkovi]]*. Žilina: Artis Omnis, 2006.
* „Dvadsiaty šiesty kríž“, *[[Fantázia (časopis)|Fantázia]]* #44 január 2009.
* „Ja, meč a čakan“, *Pevnost* #04 apríl 2011

### Romány
* *[[Invocatio Elementalium]]*. Praha: Wales, 2006.
* *[[Invocatio Elementalium]]*. Šaľa: Fantázia #36-39, 2006-2007.
* *[[Pestis Draconum]]*. Praha: Brokilon, 2008.
* *[[Pestis Draconum]]*. Žilina: Artis Omnis, 2009.
* *[[Živé mě nedostanou!|Živého mě nedostanou!]]*. Praha: Brokilon, 2011.
* *Odbila 13. hodina*. Žilina: Artis Omnis, 2012 (zbierka strašidelných a hrôzostrašných poviedok)
* *Sonáta pro Azazela (Kladivo na čaroděje 4).* Praha: Epocha, 2013
* *Tajomstvo ôsmich planét.* Bratislava: Albatros, 2022 (kniha pre deti)

## Ocenenia
* Béla 2001 za poviedku *"Migréna"*
* Béla 2002 za poviedku *"Tri čierne utorky"*
* European Science Fiction Society Enocuragement Award 2006
* Istron 2006 v kategórii poviedka za *"V predvečer prvého mája"*

## Referencie

## Externé odkazy
* Osobná webová stránka

Kategória:Narodenia v 1975
Kategória:Slovenskí spisovatelia
Kategória:Spisovatelia hororov
Kategória:Spisovatelia fantasy
Kategória:Slovenskí spisovatelia science-fiction
Kategória:Absolventi Univerzity veterinárskeho lekárstva a farmácie v Košiciach
Kategória:Osobnosti z Košíc